26. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΠΟΛΙΤΙΣΜΟΥ  ΚΑΙ ΕΠΙΣΤΗΜΩΝ Αριθ. Β/24491/3523 της 13 Απρ./5 Μαΐου  1979 (ΦΕΚ Β΄ 425) Περί καθορισμού διαδικασίας, επιλογής δια την πρόσληψιν προσωπικού επί σχέσει εργασίας ιδιωτικού δικαίου αορίστου χρόνου εις τας Κρατικάς Ορχήστρας Αθηνών και Θεσσαλονίκης, ως και των καθαριστριών εις Υπηρεσίας εξηρτημένας υπό του Υπουργείου Πολιτισμού και Επιστημών. Δια της υπ’ αριθ. 23431/3389/9.4.79 κοινής υπουργικής αποφάσεως, η οποία εξεδόθη συμφώνως προς τας διατάξεις του άρθρ. 2 του Ν.Δ. 385/1969 και τας διατάξεις του Π.Δ. 941/1977, καθωρίσθη η διαδικασία επιλογής του προσλαμβανομένου προσωπικού επί σχέσει εργασίας ιδιωτικού δικαίου αορίστου χρόνου εις τας κενάς και τας εκάστοτε κενουμένας οργανικάς θέσεις του Καλλιτεχνικού Προσωπικού των Κρατικών Ορχηστρών Αθηνών και Θεσσαλονίκης, ως και των καθαριστριών των εξηρτημένων υπό του Υπουργείου Πολιτισμού και Επιστημών Δημοσίων Υπηρεσιών, ως ακολούθως: Προκήρυξις Άρθρ.1.-1.Η πλήρωσις των ανωτέρω θέσεων ενεργείται πάντοτε κατόπιν προκηρύξεως εκδιδομένης υπό της αρμοδίας δια την πρόσληψιν Αρχής ή του παρ’ αυτής εξουσιοδοτουμένου οργάνου. Αντίγραφον της προκηρύξεως τοιχοκολλάται εις το Κατάστημα της οικείας Υπηρεσίας συντασσομένου σχετικού πρακτικού. Περίληψις της προκηρύξεως δημοσιεύεται άπαξ εις δύο εκ των μάλλον κυκλοφορουσών καθημερινών εφημερίδων των Αθηνών, προκειμένου δε περί θέσεων εκτός της εν λόγω Περιφερείας άπαξ εις μίαν εκ των μάλλον κυκλοφορουσών εφημερίδων της Πρωτευούσης του οικείου Νομού και εφ’ όσον εκδίδεται τοιαύτη εφημερίδα. 2.Δια της Προκηρύξεως προσδιορίζονται: α)αι προς πλήρωσιν θέσεις κατ’ ειδικότητα, β)τα υπό των κειμένων διατάξεων προβλεπόμενα προσόντα, γ)τα υπό των ενδιαφερομένων υποψηφίων υποβλητέα δικαιολογητικά και δ)ο χρόνος υποβολής τούτων. Αίτησις – Δικαιολογητικά Άρθρ.2.-Οι ενδιαφερόμενοι υποψήφιοι οφείλουν να υποβάλουν εις τη αρμοδίαν δια την πρόσληψιν Αρχήν, εντός της υπό της προκηρύξεως τασσομένης προθεσμίας, η οποία δεν δύναται να είναι βραχυτέρα των 10 ημερών, αίτησιν μετά του πιστοποιητικού σπουδών και όπου απαιτείται προϋπηρεσία ή εμπειρία μετά βεβαιώσεως περί τούτων, ως και υπευθύνου δηλώσεως, δι’ ης να δηλούται το έτος γεννήσεως και τα υπό του άρθρ. 1 παρ. 10 του υπ’ αριθ. 660/65 Β.Δ/τος (ΦΕΚ 59/1965) οριζόμενα, ήτοι: α)Πάσα πράξις του βίου του, η οποία θα ήσκει επιρροήν επί την κρίσιν περί της καταλληλότητός του δια την δημοσίαν υπηρεσίαν. β)Αν υπηρετή ή προϋπηρέτησεν ως δημόσιος υπάλληλος ή υπάλληλος νομικού προσώπου δημοσίου δικαίου ή παραχωρηθείσης δημοσίας υπηρεσίας ή επιχειρήσεως και εν καταφατική περιπτώσει εις ποίαν δημοσίαν υπηρεσίαν ή νομικόν πρόσωπον κλπ., και δια ποίαν αιτίαν εξήλθε της υπηρεσίας. γ)Ότι δεν τελεί υπό απαγόρευσιν ή δικαστικήν αντίληψιν. δ)Ότι δεν παρεπέμφθη δια τελεσιδίκου βουλεύματος επί κακουργήματι, ουδέποτε εστερήθη, λόγω καταδίκης, των πολιτικών αυτού δικαιωμάτων, ως και ότι ουδέποτε κατεδικάσθη επί λιποταξία ή εις οιανδήποτε ποινήν επί κλοπή υπεξαιρέσει (κοινή και εν υπηρεσία) απάτη, εκβιάσει πλαστογραφία, απιστία δικηγόρου, δωροδοκία, καταπιέσει, απιστία περί την υπηρεσίαν, παραβάσει καθήκοντος, εγκλήματι κατά των ηθών και συκοφαντική δυσφημίσει, έστω και αν δεν επηκολούθησε ποινική δίκη λόγω παραγραφής, ως και αν εκκρεμή εναντίον του κατηγορία επί πλημμελήματι ή κακουργήματι οιωδήποτε. (Μετά τη σελ. 996(α) Σελ. 996,01 Τεύχος 746-Σελ. 85 Κρατική Ορχήστρα Αθηνών-Ορχήστρα των Χρωμάτων-ΚΟΕΜ 31.Ν.γ.24-26 Έλεγχος προσόντων-Δοκιμασία Επιλογή. Άρθρ.3.-1.Ο έλεγχος των τυπικών και ουσιαστικών προσόντων των υποψηφίων, η επιλογή των μεταξύ αυτών καταλληλοτέρων και η κατάταξις  των επιλεγομένων κατ’ αξιολογικήν σειράν ενεργείται, προκειμένου μεν δια το Καλλιτεχνικόν  Προσωπικόν των  Κρατικών  Ορχηστρών  Αθηνών και Θεσσαλονίκης υπό Πενταμελούς Επιτροπής εκ προσώπων δημοσίων υπαλλήλων ή και μη, διακρινομένων εις την αντίστοιχον καλλιτεχνικήν ειδικότητα, προκειμένου δε δια τας καθαριστρίας, υπό Τριμελούς Επιτροπής εξ ανωτέρων δημοσίων υπαλλήλων, εξ ων απαραιτήτως εις διοικητικός υπάλληλος. 2.Η Επιτροπή συγκροτείται κατά περίπτωσιν δια πράξεως του Υπουργού Πολιτισμού και Επιστημών ή του υπ’ αυτού εξουσιοδοτουμένου οργάνου, προκειμένου περί προσλήψεως προσωπικού των εν τη Περιφερεία της τέως Διοικήσεως Πρωτευούσης Υπηρεσιών ή του οικείου Νομάρχου, προκειμένου περί θέσεων εκτός της εν λόγω Περιφερείας. Πρόεδρος της Επιτροπής ορίζεται ο ανώτερος και μεταξύ ομοιοβάθμων ο αρχαιότερος των μετεχόντων ταύτης. Καθήκοντα γραμματέως εκτελεί υπάλληλος της οικείας Αρχής, οριζόμενος υπό του συγκροτούντος την Επιτροπήν. 3.Της επιλογής των καταλληλοτέρων υποψηφίων δια τας θέσεις Καλλιτεχνικού Προσωπικού θα προηγήται πρακτική δοκιμασία, ενεργουμένη κατά τον προσφορώτερον, κατά τη κρίσιν της Επιτροπής τρόπον. 4.Η Επιτροπή δια την μόρφωσιν γνώμης λαμβάνει υπ’ όψιν και εκτιμά τα τυπικά και ουσιαστικά εν γένει προσόντα των υποψηφίων, την ικανότητα, προϋπηρεσίαν ήθος ως και παν κατά την γνώμην της στοιχείον, όπερ δύναται να διευκολύνη εις την ορθήν κρίσιν. 5.Η Επιτροπή επιλογής μετ’ κτίμησιν των προσόντων των υποψηφίων καταρτίζει πίνακα μέχρι του τριπλασίου αριθμού των προς πλήρωσιν θέσεων, κατ’ αξιολογικήν σειράν, τον οποίον τοιχοκολλά αυθημερόν εις το κατάστημα της οικείας Υπηρεσίας συντασσομένου σχετικού πρακτικού. Ο πίναξ ισχύει επί έν έτος από της καταρτίσεώς του, η δε πρόσληψις ενεργείται κατά την εν αυτώ σειράν. Σελ. 996,02 Τεύχος 746-Σελ. 86 Άρθρ.4.-Προκειμένης πληρώσεως των προκηρυχθεισών θέσεων ή των κενουμένων κατά την διάρκειαν της ισχύος του πίνακος, η οικεία δια την πρόσληψιν Αρχή καλεί τους επιλεγέντας κατά σειράν, βάσει του πίνακος αξιολογήσεως όπως υποβάλουν αυτή τα λοιπά κατά νόμον απαιτούμενα δικαιολογητικά εντός προθεσμίας 20 ημερών από της λήψεως της σχετικής προσκλήσεως, αποστελλομένης αυτοίς επί αποδείξει. Από της δημοσιεύσεως της παρούσης, καταργείται πάσα προγενεστέρα απόφασις ρυθμίζουσα άλλως τα της διαδικασίας επιλογής προσλαμβανομένου προσωπικού επί σχέσει εργασίας ιδιωτικού δικαίου εις Δημοσίας Υπηρεσίας εξηρτημένας υπό του Υπουργείου Πολιτισμού και Επιστημών. 31.Ν.γ.26 Κρατική Ορχήστρα Αθηνών-Ορχήστρα των Χρωμάτων-ΚΟΕΜ 